ร้านเครปราคาเบาๆ ในห้าง show dc ร้านนี้หาได้ไม่ยาก อยู่ติดบันไดเลื่อนชั้น 3 ตรงข้ามกับ nike outlet เลยค่ะ

ที่ร้านมีเมนูให้เลือกเยอะ มีทั้งเครปร้อน เครปเย็น และเครื่องดื่มสารพัดสิ่งเลย วันนี้ตั้งใจจะมากินเครปร้อนค่ะ อยากกินมาหลายวันละ หน้าที่เลือกก็เบสิคเลยค่ะ 
"เครปหยองเผา" หรือ เครปหมูหยอง-พริกเผา นั่นเอง
แต่โดยส่วนตัวแล้วจะไม่ใส่ซอสกับมายองเนสเพิ่มค่ะ เพราะแค่หมูหยองกับพริกเผาเราว่ามันก็หวานพออยู่แล้ว

พนักงานปาดพริกเผา กับใส่หมูหยองให้นี่ไม่กลัวขาดทุนกันเลยทีเดียว มาแน่นมาเต็มเชียว รสชาติก็ใช้ได้ แต่แป้งยังหนาไปหน่อยค่ะ พอเย็นแล้วค่อนข้างเหนียว เคี้ยวยากอยู่ แต่ถือว่าผ่านค่ะในเรื่องของราคา 59.- กับปริมาณขนาดนี้

เพิ่มเติมเครปเย็นค่ะ strawberry mania พี่พนักงานแนะนำมาว่าคนสั่งเยอะ พอได้มาก็ไม่ผิดหวังค่ะ วิปครีมล้นๆ วางสตรอเบอรรี่สดๆ รอบๆ ฟินมากๆๆๆ เวลาทานก็รีบๆ หน่อยนะคะ กลัวว่าตัวเกลียวจะล้มเอาได้ เพราะไส้แน่นมาก แถมราคายังแค่ 99.- เองด้วย